Ego Wilelmus dominus Montis Sancti Johannis, omnibus notum facio presentibus et futuris quod ego ad petitionem Aaladis domine mee, ducisse Burgundie juravi, communiam Divionensem et conventiones que in carta continentur quas homines dicte communie a dicto domine pene se habent fideliter manutenendas et infragabiliter observandas; et si domino ducissa ab iis conventionibus resiliret, ego ad eas conventiones ad posse meum et bona fide eam redire inducerem et homines prefate communie con rebus suis conducens in terra mea receptarem et eisdem consilium et auxilium meum in omnibus exiberem donec resultus a domina Ducissa dictis hominibus fuerit emendatus. Quod ut ratum habeatur, huic carte sigillum meum apposui. Actum anno gratie M° CC° vigesimo primo.